open-index/open-wikipedia-markdown huggingface dataset:
Οι Καρτ Ποστάλ (μυθιστόρημα)

Το βιβλίο **Οι Κάρτ Ποστάλ** (πρωτότυπος τίτλος: **CARTES POSTALES from Greece**) είναι ένα μυθιστόρημα από τη Βρετανίδα συγγραφέα Βικτόρια Χίσλοπ που έγινε γνωστή στο ελληνικό κοινό από το βιβλίο της Το Νησί (μυθιστόρημα). **Οι Καρτ Ποστάλ** συμπεριλήφθηκαν στη λίστα της βρετανικής εφημερίδας The Guardian για τα 100 πιο εμπορικά βιβλία του 2017.

## Ελληνική Έκδοση
Το βιβλίο κυκλοφορεί στην Ελλάδα από τις Εκδόσεις Διόπτρα .
## Υπόθεση
Ένας άντρας ξεκινά ένα οδοιπορικό στη γενέτειρα του, την Κρήτη και έπειτα σε ολόκληρη την Ελλάδα. Μέσα από τις ιστορίες των ανθρώπων που συναντά, ανακαλύπτει την ιδιαίτερη ιδιοσυγκρασία τους και άγνωστες πτυχές του εαυτού του ενώ του δίνονται πολύτιμα μαθήματα ζωής. Θέλοντας να μοιραστεί τις εμπειρίες του αυτές με τη πρώην αγαπημένη του, της στέλνει **Καρτ ποστάλ** χωρίς να γνωρίζει ότι έχει μετακομίσει.

Η Έλι λαμβάνει κάθε εβδομάδα στο γραμματοκιβώτιό της καρτ ποστάλ από τον άγνωστο αποστολέα Α, μαγεύεται από τις εικόνες της Ελλάδας και τις ιστορίες του και αποφασίζει να κάνει το μεγάλο ταξίδι από το Λονδίνο στην Ελλάδα.

## Τηλεοπτική μεταφορά
Διασκευή του βιβλίου μεταφέρθηκε στην ελληνική τηλεόραση το 2021 από την ΕΡΤ, με τίτλο Καρτ Ποστάλ. Πρωταγωνιστεί ο Ανδρέας Κωνσταντίνου σε σκηνοθεσία Γιώργου Παπαβασιλείου και συμμετέχει πληθώρα γνωστών Ελλήνων ηθοποιών. Η σειρά αποτελείται από 12 επεισόδια. Η συγγραφέας Βικτόρια Χίσλοπ συμμετείχε ενεργά σε ολόκληρη την διαδικασία και ιδιαίτερα στη διασκευή του σεναρίου .

## Παραπομπές

## Πηγές
*Victoria Hislop, **Οι Καρτ Ποστάλ** Εκδόσεις Διόπτρα 2016 σελ.420 ISBN=9789606051654
**Ιστοσελίδα της Βικτόρια Χίσλοπ για το βιβλίο 'οι Καρτ Ποσταλ'

## Εξωτερικοί σύνδεσμοι
*Ιστοσελίδα της Βικτόρια Χίσλοπ

Κατηγορία:Βρετανικά μυθιστορήματα
Κατηγορία:Μυθιστορήματα του 2016
Κρίστεν Γκουτόσκι

Η **Κρίστεν Γκουτόσκι** είναι Καναδή ηθοποιός. Είναι γνωστή για τους ρόλους της ως Κέιτι Φρανκ στην Αμερικάνικη σειρά Κοντέινμεντ (Containment), και ως Σελίν (Seline) στην τηλεοπτική σειρά The Vampire Diaries.

## Βιογραφία
Η **Κρίστεν Γκουτόσκι** είναι ηθοποιός, τραγουδίστρια και χορεύτρια από ηλικία 12 ετών. Γεννήθηκε στο Τορόντο και μεγάλωσε στην πόλη Μάρκχαμ (Markham) με την μητέρα της που ήταν νοσοκόμα, τον πατέρα της που ήταν πωλητής ηλεκτρονικών υπολογιστών, και την μεγαλύτερη αδερφή της. Παρέλειψε μερικές τάξεις στο σχολείο. Στα εφηβικά της χρόνια, κέρδισε σε πολλούς διαγωνισμούς τραγουδιού και συμμετείχε σε χορευτικές ομάδες. Αποφοίτησε από το *Wilfrid Laurier University* όπου συμμετείχε σε τάξεις χιπ-χοπ στον ελεύθερο της χρόνο. Ταξίδεψε μέσω προγράμματος ανταλλαγής μαθητών στην Αυστραλία, τη Νέα Ζηλανδία, την Ευρώπη και τη Νότια Αφρική. Μετά από τα ταξίδια της, μετακόμισε στο Λος Άντζελες. Γράφει μουσική, τραγουδάει, και στον ελεύθερό της χρόνο ασχολείται με τον εθελοντισμό. Έχει αναπτύξει τη δική της μη κερδοσκοπική καμπάνια.

## Παραπομπές


Κατηγορία:Καναδοί ηθοποιοί
Πάρολα

Η **Πάρολα** είναι αστική περιοχή του δήμου Χάτουλα στη Φινλανδία. Βρίσκεται 110 χιλιόμετρα βόρεια από το Ελσίνκι.
 
Βρίσκεται κοντά σε πόλεις όπως οι Χεμεενλίνα, Τάμπερε, Λάχτι και Φόρσα. 

Πολλοί νεαροί Φινλανδοί ξέρουν την Πάρολα επειδή υπηρετούν έξι με δώδεκα μήνες ένοπλης υπηρεσίας στο Παρολαννούμι όπου εδρεύει η Φινλανδική Ένοπλη Δύναμη.  Γνωστό αξιοθέατο της πόλης είναι το Μουσείο Τεθωρακισμένων Οχημάτων της Πάρολα.

## Παραπομπές


Κατηγορία:Πόλεις της Φινλανδίας
Κάνδαλος Αρκαδίας

μικρογραφία|237x237εσ|Η θέα προς τη λίμνη Τάκα από τον Κάνδαλο.
Το χωριό **Κάνδαλος** (ή αλλιώς **Ζέλι**) βρίσκεται στον νομό Αρκαδίας και αποτελεί ένα από τα χωριά του Δήμου Τρίπολης (και συγκεκριμένα ένα από τα 16 χωριά του πρώην Δήμου Τεγέας). Είναι χτισμένο σε ορεινή περιοχή (810 μέτρα υψόμετρο) και απέχει μόλις 17 χλμ. από την Τρίπολη. Σε πολύ κοντινή απόσταση βρίσκονται τα χωριά Κερασίτσα, Μανθυρέα (ή Καπαρέλι) και Βουνό. Εξαιτίας του υψηλού υψομέτρου το χωριό προσφέρει στους κατοίκους και στους επισκέπτες του πανοραμική θέα προς την λίμνη Τάκα και διάφορα χωριά της Τεγέας. Το χωριό τα τελευταία χρόνια λόγω της αστικοποίησης απαριθμεί ελάχιστους κατοίκους. Κύρια ασχολία αυτών είναι η γεωργία και η κτηνοτροφία. Μερικά από τα προϊόντα που παράγουν οι κάτοικοι είναι μήλα, αχλάδια, πατάτες, ντομάτες, βύσσινα και κεράσια.

## Η ιστορία του χωριού
Ιστορικό ήταν το *φονικό* που έγινε στον Κάνδαλο στις 31 Δεκεμβρίου 1943 από τα γερμανικά στρατεύματα κατοχής. Απέκλεισαν το χωριό και προέβησαν σε συλλήψεις, ξυλοδαρμούς, λεηλασίες και κάθε είδους βαρβαρότητες. Πολλούς κατοίκους του χωριού τους κράτησαν όμηρους οι Γερμανοί επειδή πίστευαν ότι στον Κάνδαλο κρύβονταν αντάρτες. Σήμερα, ένα ηρώο στην πλατεία μπροστά στην εκκλησία του χωριού θυμίζει τη μαρτυρική εκείνη ημέρα. 

## Αξιοθέατα
Η Κάνδαλος είναι ένα ήσυχο χωριό, με πολλά δέντρα και λουλούδια. Στην άκρη του χωριού βρίσκεται ένα σημείο θέασης της λίμνης Τάκας. Λίγο πιο κάτω θα δει κανείς την τρίκλιτη βασιλική του Αγίου Δημητρίου, με το ψηλό καμπαναριό και το ρολόι. Στην άκρη της πλατείας μια μαρμάρινη πλάκα αναφέρει τα ονόματα των φονευθέντων την 31η Δεκεμβρίου 1943 από τα γερμανικά στρατεύματα κατοχής. Ένα επίπεδο πιο κάτω βρίσκεται το πολιτιστικό κέντρο και το διθέσιο δημοτικό σχολείο, και τα δύο κτισμένα από πελεκητή πέτρα. 

## Ιστορικό πληθυσμού
Σύμφωνα με τις πρόσφατες απογραφές ο πληθυσμός του χωριού είναι ο εξής:

## Φωτοθήκη


Αρχείο:Δημοτικό Σχολείο Κανδάλου Τεγέας.jpg|Το διθέσιο δημοτικό σχολείο στην Κάνδαλο Τεγέας Αρκαδίας.
Αρχείο:Ο ενοριακός ναός του Αγίου Δημητρίου στην Κάνδαλο.jpg|Ο ενοριακός ναός του Αγίου Δημητρίου.
Αρχείο:Kandalos apopsi.jpg|Άποψη του χωριού.
Αρχείο:Το ηρώο στην Κάνδαλο Τεγέας.jpg|Το ηρώο στην Κάνδαλο Τεγέας.



## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Σχολή Διοίκησης Επιχειρήσεων του Χάρβαρντ

Η **Σχολή Διοίκησης Επιχειρήσεων του Χάρβαρντ** παρέχει εκπαίδευση σε μεταπτυχιακό επίπεδο στον τομέα της διοίκησης επιχειρήσεων. Η σχολή βρίσκεται στη Βοστώνη της πολιτείας Μασσαχουσέτη των ΗΠΑ. Κατατάσσεται σταθερά ανάμεσα στις καλύτερες σχολές διοίκησης επιχειρήσεων στον κόσμο και προσφέρει πολλά μεταπτυχιακά και διδακτορικά προγράμματα σε αυτόν τον τομέα, καθώς και προγράμματα εκπαίδευσης στελεχών.. Το Χάρβαρντ ανήκει στην Ivy League, όρος ο οποίος έχει ως υπαινιγμό την ακαδημαϊκή αριστεία. Στη σχολή ανήκει η Harvard Business Publishing, η οποία δημοσιεύει βιβλία για επιχειρήσεις, άρθρα ηγεσίας, μελέτες περιπτώσεων και το μηνιαίο περιοδικό Harvard Business Review. Στις εγκαταστάσεις της σχολής στεγάζεται η Βιβλιοθήκη Baker, κατασκευασμένη το 1927, και το Κέντρο Bloomberg, το οποίο ολοκληρώθηκε το 2005.

## Μεταπτυχιακό στη Διοίκηση Επιχειρήσεων
μικρογραφία|Το κτήριο της σχολής|αριστερά

### Κατάταξη
Η σχολή διοίκησης επιχειρήσεων του Χάρβαρντ κατατάσσεται 5η στις ΗΠΑ από το News & World Report και 1η στον κόσμο από τους Financial Times.

### Φοιτητική Ζωή
Οι φοιτητές της σχολής μπορούν να εγγραφούν σε περισσότερες από 80 διαφορετικές λέσχες και μαθητικές οργανώσεις στις εγκαταστάσεις του Πανεπιστημίου. Ο φοιτητικός σύνδεσμος αποτελεί τον βασικό πυλώνα επικοινωνίας μεταξύ του φοιτητικού σώματος, του διδακτικού προσωπικού και της διοίκησης. Οι φοιτητές εκπροσωπούνται και από το Συμβούλιο Αποφοίτων του Χάρβαρντ.

## Εκπαιδευτικά προγράμματα
μικρογραφία|Μέσα σε μία αίθουσα της σχολής.
Το διοικητικό προσωπικό της σχολής είναι κατανεμημένο σε 10 εκπαιδευτικά προγράμματα:

# Λογιστική και Διοίκηση (Accounting and Management) 
# Άσκηση Επιχειρηματικής Δραστηριότητας, Kυβερνητική και η Διεθνής Οικονομία (Business, Government and the International Economy)
# Επιχειρησιακή Διοίκηση (Entrepreneurial Management)
# Χρηματοοικονομικά (Finance)
# Γενική Διοίκηση (General Management)
# Μάρκετινγκ (Marketing)
# Διαπραγματεύσεις Οργανώσεις και Αγορές ( Negotiations, Organizations & Markets)
# Οργανωσιακή συμπεριφορά (Organizational Behavior) 
# Στρατηγική (Strategy) 
# Τεχνολογία και Διοίκηση Λειτουργιών (Technology and Operations Management)κέντρο|μικρογραφία|700x700εσ|Πανοραμική θέα του Χάρβαρντ. Η Σχολή Διοίκησης Επιχειρήσεων στα αριστερά, η Σχολή Κέντεντι στα δεξιά, και η γέφυρα Weeks Footbridge στο ηλιοβασίλεμα.

## Παραπομπές


## Εξωτερικοί σύνδεσμοι
* 

Κατηγορία:Πανεπιστήμια
Πύλη Κολλίνα

μικρογραφία|300px|Χάρτης της αρχαίας Ρώμης με τα Τείχη του Σέρβιου και τις πύλες τους.
Η **Πύλη του λόφου**, (λατιν. : *Porta Collina*, από το *collis* δηλ. λόφος), ήταν πύλη στην αρχαία Ρώμη, που εθεωρείτο ότι κτίστηκε από τον Σέρβιο Τύλλιο, ημι-μυθικό βασιλιά της Ρώμης (βασ. 578–535 π.Χ.). Η πύλη βρισκόταν στο βορειο-δυτικό άκρο του Σερβίων Τειχών και από αυτήν περνούσαν δύο σημαντικοί δρόμοι, η Βία Σαλάρια και η Βία Νομεντάνα. Σε αυτή την περιοχή ο *Υψηλός Στίβος* (Άλτα Σεμίτα) συνέδεε τον Κυρινάλιο λόφο με την Πόρτα Καρμεντάλις. Αρκετοί ναοί βρίσκοντο κοντά στην Πύλη, συμπεριλαμβανομένων των ναών της Αφροδίτης Ερυκίνης  (με το άγαλμά της από την πόλη Έρυξ, Venus Erycina) και της Tύχης (Fortuna). Για ένα άτομο που έβλεπε την πύλη τον 3ο αι. μ.Χ. οι Κήποι του Σαλλούστιου θα ήταν στα αριστερά και οι Θέρμες του Διοκλητιανού στα δεξιά.

Ο Πλούταρχος λέει ότι, όταν μία Εστιάδα (Vestal) τιμωρήθηκε, επειδή παραβίασε τον όρκο της αγνότητας, ο υπόγειος θάλαμος για τη ζωντανή ταφή της ήταν κοντά στην Πόρτα Κολλίνα. Η πύλη ήταν ο τόπος μίας αποφασιστικής μάχης κατά τη διάρκεια των ρωμαϊκών εμφυλίων πολέμων της δεκαετίας του 80 π.Χ. μεταξύ των δυνάμεων του Λ. Κ. Κίννα και του Λ. Κ. Σύλλα.

## Βιβλιογραφικές αναφορές


Κατηγορία:Σέρβια Τείχη
Κουρκουμελάτα Κεφαλονιάς

Τα **Κουρκουμελάτα** είναι χωριό της Κεφαλονιάς

## Γεωγραφία
Το χωριό βρίσκεται 10 χιλιόμετρα έξω από την πρωτεύουσα του νησιού, το Αργοστόλι και υπάγεται στο Δήμο Λειβαθούς. 
Απέχει 4,5 χλμ. από το αεροδρόμιο του νησιού.

## Ιστορικά στοιχεία
Τα Κουρκουμελάτα ξεκίνησαν να κατοικούνται από το τέλος περίπου του 15ου αιώνα και η ονομασία τους πάρθηκε από το επίθετο «Κουρκουμέλης», καθώς οι «Κουρκουμέληδες» λέγεται ότι ήταν οι πρώτοι κάτοικοι του χωριού.

Ο σεισμός του 1953 κατέστρεψε ολοσχερώς τα Κουρκουμελάτα, όπως άλλωστε συνέβη και με κάθε άλλο χωριό σε ολόκληρη σχεδόν την Κεφαλονιά. Χάρη στη δωρεά του Γεώργιου Βεργωτής, της εφοπλιστικής οικογένειας Βεργωτή, το χωριό ξαναχτίστηκε και η ανοικοδόμηση έγινε πάνω στα πρότυπα των ελβετικών οικισμών της υπαίθρου.

## Τι θα δείτε
Ιδιαίτερο γνώρισμα του χωριού είναι η ποικιλία των σχεδίων στην κατασκευή των σπιτιών και τα όμορφα, καλοδιατηρημένα και περιποιημένα οικοδομήματα, τα οποία ακολουθούν κανόνες εξαιρετικής ρυμοτομίας. Ακόμη, τα Κουρκουμελάτα διαθέτουν και πολύχρωμους κήπους, πάρκο, πλατεία, ξενοδοχείο, το κτίριο της Φιλαρμονικής Λειβαθούς, μια μεγαλοπρεπή εκκλησία, πνευματικό κέντρο και αθλητικές εγκαταστάσεις μεταξύ των οποίων και ένα στάδιο.
 Τέλος, ένα από τα πιο γνωστά σημεία του χωριού είναι και το κτήριο του ιδρύματος «Γεωργίου & Μάρης Βεργωτή», ένα εντυπωσιακό νεοκλασικό όπου διοργανώνονται πολιτιστικές παραστάσεις κάθε είδους.

## Παραπομπές


Κατηγορία:Χωριά της περιφερειακής ενότητας Κεφαλληνίας
Κατάλογος συγκοινωνιών Τραμ στην Ελλάδα

Αυτός είναι ο **κατάλογος συγκοινωνιών Τραμ στην Ελλάδα**. Περιλαμβάνει όλα τα συστήματα τραμ που έχουν λειτουργήσει εντός της ελληνικής επικράτειας. Σήμερα λειτουργεί Τραμ μόνο στην Αθήνα, αλλά στο παρελθόν έχουν υπάρξει και σε άλλες πόλεις.

## Κατάλογος

## Δείτε επίσης

* Σύστημα Μέσων Μαζικής Μεταφοράς Αθηνών
* Τραμ
* Κατάλογος μετρό του κόσμου

## Παραπομπές


Κατηγορία:Τραμ
Κατηγορία:Τραμ στην Ελλάδα
Κατηγορία:Τραμ ανά χώρα
Κατηγορία:ΟΑΣΑ
Κατηγορία:Τραμ Αθήνας
Κατηγορία:Μεταφορές στην Αθήνα
Howaldtswerke-Deutsche Werft

Η **Howaldtswerke-Deutsche Werft GmbH** (**HDW**) στο Κίελο, από το 2012 υπό την ονομασία *ThyssenKrupp Marine Systems GmbH* (TKMS) είναι ιστορική εταιρεία και το μεγαλύτερο γερμανικό ναυπηγείο. Χρονολογείται από την ίδρυση ενός χυτηρίου σιδήρου και κατασκευής λέβητα ατμού το 1838.

## Εξωτερικοί σύνδεσμοι
* 

Κατηγορία:Επιχειρήσεις της Γερμανίας
Κατηγορία:Ναυπηγεία
Πόρτα Φοντινάλις

Η **Πύλη των Πηγών** (λατιν.: *Porta Fontinalis*) ήταν μία πύλη στα Σέρβια Τείχη στην αρχαία Ρώμη. Βρισκόταν στη βόρεια πλαγιά του Καπιτωλίνου λόφου, πιθανώς στον βορειοανατολικό ώμο του, επάνω από τον *Δρόμο Αργυραμοιβών* (Clivus Argentarius). Η Βία Σαλάρια έβγαινε μέσω αυτής, όπως και η Βία Φλαμίνια αρχικά, παρέχοντας απευθείας σύνδεση με την περιοχή Πικηνόν και των Γαλατικών εδαφών. Όταν τα Αυρηλιανά Τείχη κατασκευάστηκαν προς το τέλος του 3ου αι. μ.Χ., το τμήμα της Βία Φλαμίνια που ήταν ανάμεσα στην Πόρτα Φοντινάλις και τη νέα Πόρτα Φλαμίνια ονομαζόταν Ευρεία Οδός (Via Lata).

## Ιστορία
Κατά τη διάρκεια μίας ιδιαίτερα δραστήριας περιόδου κατασκευής κτιρίων και θρησκευτικών αφιερωμάτων μετά τον Β΄ Καρχηδονιακό Πόλεμο, οι *αγορανόμοι* (aediles) του 193 π.Χ., Mάρκος Αιμίλιος Λέπιδος και Λεύκιος Αιμίλιος Παύλος, έκτισαν ένα μνημειακό περιστύλιο, που συνέδεε την Πόρτα Φοντινάλις με τον Βωμό του Άρη στο Άρεως Πεδίον. Το περιστύλιο, γνωστό ως *Aιμιλιανό*, ήταν ένας καλυμμένος διάδρομος για τους τιμητές, οι οποίοι διεξήγαγαν την απογραφή στον Βωμό του Άρη, αλλά είχαν το γραφείο τους ακριβώς μέσα στην Πύλη, εντός των τειχών.

Ο σωζόμενος τάφος του Βιβούλου, που χρονολογείται στο πρώτο μισό του 1ου αι. π.Χ., βρισκόταν ακριβώς έξω από την πύλη. Μία ταφική στήλη του 2ου αι. μ.Χ. διατηρεί το όνομα ενός υποδηματοποιού, του Γαΐου Ιουλίου Ηλίου, που βρισκόταν κάπου γύρω από την πύλη. Ο διαβόητος Γναίος Καλπούρνιος Πίσων, ο υποτιθέμενος δηλητηριαστής τού διαδόχου τού Αυτοκράτορα Τιβέριου, δηλ. του Γερμανικού, είχε κτίσει κατασκευές επάνω από την πύλη, για να συνδέσει τις ιδιωτικές του κατοικίες. Το αποτέλεσμα ήταν η οικία που προέκυψε να επικριθεί, επειδή κυριαρχούσε στον αρχιτεκτονικό ρυθμό του χώρου. Ως μέρος των τιμωρητικών μέτρων κατά των συνεργατών του, της οικογένειας και της μνήμης τού Πίσωνα στον απόηχο της συνωμοσίας, η Σύγκλητος διέταξε την κατεδάφιση αυτών των κατασκευών.

Η Πόρτα Φονταμεντάλις πήρε το όνομά της από τις κοντινές *πηγές* (fontes), όπως η πηγή που εξακολουθεί να εμφανίζεται στο χαμηλότερο σεπίπεδο του Tυλιάνουμ. Μπορεί να είχε μία θρησκευτική σύνδεση με τον θεό των πηγών και των πηγαδιών γνωστό ως Φόν[το] ([Fon[tu]s](https://el.wikipedia.org/wiki/Fontus)), που εορταζόταν στα Φοντινάλια.

Ανάμεσα στους αρχαίους συγγραφείς που αναφέρουν την πύλη, περιλαμβάνονται ο Τίτος Λίβιος και ο Παύλος ο Διάκονος.

## Βιβλιογραφικές αναφορές


Κατηγορία:Σέρβια Τείχη
Πύλη Βιμινάλε

Η **Πύλη του Βιμινάλιου λόφου**, (λατιν.: *Porta Viminale*), ήταν  πύλη των Σέρβιων τειχών της αρχαίας Ρώμης, στο κέντρο του πιο εκτεθειμένου τμήματος του τείχους μεταξύ της Πύλης Κολλίνα και της Πόρτα Εσκουιλίνα. Το βορειο-ανατολικό μέρος του τείχους αυτού ήταν *ανάχωμα* (ager). Αυτές οι τρεις πύλες και η Πόρτα Κβερκβετουλάνα ήταν οι παλαιότερες πύλες του τείχους.

## Βιβλιογραφία
* Strabone, *Geographica*, V.37.
* Mauro Quercioli: *Le mura e le porte di Roma.* Newton Compton Ed., Roma, 1982
* Laura G.Cozzi: *Le porte di Roma.* Εκδ. Φ. Σπινόση, Ρώμα, 1968
* Filippo Coarelli: *Guida archeologica di Roma.* Εκδ. A.Mondadori, 1984

## Αναφορές σε πηγές


Κατηγορία:Σέρβια Τείχη
The Velvet Underground & Nico

thumb|Οι Velvet Underground και η Nico.
***The Velvet Underground and Nico*** είναι το πρώτο άλμπουμ του αμερικάνικου συγκροτήματος The Velvet Underground σε συνεργασία με την Γερμανίδα τραγουδίστρια Νίκο. To άλμπουμ κυκλοφόρησε στις 12 Μαρτίου του 1967 με την Verve Records και επηρέασε πολλά είδη της Ροκ μουσικής όπως την πάνκ, την Garage rock και την Ίντι ροκ. Ένας από τους παραγωγούς του άλμπουμ καθώς και αυτός που ζωγράφισε το διάσημο εξώφυλλό του με την μπανάνα ήταν ο διάσημος καλλιτέχνης Άντι Γουόρχολ. Θεωρείται από τα καλύτερα άλμπουμ όλων των εποχών. Το 2003 έφτασε στο νούμερο 13 της λίστας με τα 500 Καλύτερα  Άλμπουμ όλων των εποχών του περιοδικού Rolling Stone .
Παρόλο που δεν αναγνώρισε εμπορική επιτυχία, και δεν έλαβε θετικές κριτικές, έχει χαρακτηριστεί ως το πρωτότυπο άλμπουμ της Art Rock μουσικής και επηρέασε πολλά συγκροτήματα και καλλιτέχνες όπως τον Ντέιβιντ Μπόουι, τους The Strokes και τους U2.

Το άλμπουμ περιέχει τα διάσημα τραγούδια *Sunday Morning*, *Waiting for the Man* και *Heroin*

## Λίστα Τραγουδιών

	
## Παραπομπές


Κατηγορία:Άλμπουμ του 1967
Κατηγορία:Άλμπουμ της εναλλακτικής ροκ
Πύλη των Δρυάδων

μικρογραφία|300px|Χάρτης της αρχαίας Ρώμης, με τα Σέρβια Τείχη και τις πύλες τους. Ο Όππιος λόφος είναι απόληξη του Εσκουιλίνου, νότια του Βιμινάλιου.
Η **Πύλη των Δρυάδων**, λατιν.: Porta Querquetulana ή Querquetularia, ήταν μία πύλη στα Σέρβια Τείχη, που πήρε το όνομά της από το ιερό άλσος των *Δρυάδων νυμφών* (Querquetulanae) δίπλα και ακριβώς μέσα σε αυτό. Το άλσος φαίνεται να μην υπήρχε πια στα τέλη του 1ο αι. π.Χ.

Η θέση της Πύλης είναι προβληματική. Ο Λώρενς Ρίτσαρντσον την εντοπίζει στην άκρη της Περιοχής V Εσκουιλίνου, με τον Δρόμο Σκάουρι (Clivus Scauri) να περνά μέσα από αυτή. Ο Σ. Πλάτνερ τοποθετεί την πύλη και το άλσος επάνω ή κοντά στον Καίλιο λόφο, αλλά μεταξύ της Πόρτα Καπένα και της Πόρτα Καιλιμοντάνα. Ο *Καίλιος* λόφος υποτίθεται ότι ονομαζόταν *Κβερκβετουλάνους*, πριν κατοικηθεί από τον Καίλιο Βιβένα και ονομαστεί από αυτόν, και η θέση της πύλης επί του Καίλιου λόφου βασίζεται εν μέρει στο προηγούμενο όνομα.

Στις αρχές του 21ου αι. τα φωτογραμμετρικά δεδομένα και η τρισδιάστατη απεικόνιση έδειξαν ότι το άλσος των Δρυάδων μπορεί να είχε ενσωματωθεί στους Κήπους του Mαικήνα. Ένα νυμφαίο από την εποχή του Αδριανού θα είχε αντικαταστήσει την φυσική πηγή μέσα σε αυτό. Από αυτή την άποψη, το άλσος βρισκόταν στην Περιοχή ΙΙΙ, κατά μήκος της Βία Λαβικάνα. Είναι επίσης δυνατή μία τοποθεσία στον Εσκουιλίνο λόφο  Ο Πλίνιος ο Πρεσβύτερος τοποθετεί την Πόρτα Κβερβετουλάνα μεταξύ του Jupiter Fagutalis (Φαγκουτάλις είναι  βόρειοδυτική απόληξη του Όπιου λόφου) και του Βιμινάλιου λόφου, απολήξεων του Eσκουιλίνου.

## Βιβλιογραφικές αναφορές


Κατηγορία:Σέρβια Τείχη
Πόρτα Τριγκεμίνα

μικρογραφία|300px|Χάρτη της αρχαίας Ρώμης, με τα Σέρβια Τείχη και τις πύλες τους.
Η **Τριπλή Πύλη** (λατιν.: *Porta Trigemina*) ήταν μία από τις κύριες πύλες στα παλαιά Σέρβια Τείχη του 4ου αι. της Ρώμης, στην Ιταλία. Η πύλη δεν υπάρχει πλέον, αλλά αναφέρεται συχνά από τους αρχαίους συγγραφείς, ότι βρισκόταν μεταξύ του βόρειου άκρου του Αβεντίνου λόφου και του ποταμού Τίβερη, τοποθετώντας την κοντά στο νοτιοανατολικό άκρο της Αγοράς Βοοειδών. Ο *Δημόσιος Δρόμος* (Clivus Publicius) κατέβαινε από τον Aβεντίνο στην Πόρτα Τριγκεμίνα.

Υποτίθεται ότι το όνομά της (που σημαίνει «τριπλή ένωση») αναφέρεται στις τρεις πύλες της, για να χωρέσουν τη μεγάλη κυκλοφορία, που περνούσε στην πόλη από τη Βία Οστιένσις. Ήταν γνωστή για το πλήθος των επαιτών, που ευρίσκοντο λίγο έξω από την πύλη.

## Βιβλιογραφικές αναφορές


## Εξωτερικοί σύνδεσμοι
* Πληροφορίες για την Porta Trigemina από την ιστοσελίδα LacusCurtius.

Κατηγορία:Σέρβια Τείχη
ΑΠΣ Δρομείς Σύρου

Ο **Αθλητικός Πολιτιστικός Σύλλογος Δρομείς Σύρου** είναι σύλλογος στίβου με έδρα το νησί της Σύρου. Οι αθλητές του ασχολούνται ενεργά με το τρέξιμο και ιδιαίτερα με τις μεσαίες και μεγάλες αποστάσεις σε στίβο, δρόμο, αλλά και βουνό.

## Ιστορία
Ο σύλλογος ιδρύθηκε το 2013, όπου μια παρέα ντόπιων δρομέων αποφάσισε την δημιουργία ενός αθλητικού σωματείου που θα αποσκοπούσε στην ανάδειξη των αξιών του αθλητισμού, την καλλιέργεια της ευγενούς άμιλλας, καθώς και την συνεργασία των αθλητών παρά τον ατομικό χαρακτήρα του αθλήματος, με απώτερο σκοπό την προώθηση της αθλητικής παιδείας στο νησί αλλά και σε ολόκληρες τις Κυκλάδες.

Μάλιστα, στα τέλη του 2019, ο σύλλογος εντάχθηκε στην ΕΑΣ ΣΕΓΑΣ Κυκλάδων και πλέον οι αθλητές του μπορούν να αγωνίζονται στο διασυλλογικό πρωτάθλημα Κυκλάδων και στα πανελλήνια πρωταθλήματα στίβου.

## Διοργανώσεις
Παράλληλα, οι Δρομείς Σύρου έχουν διαδραματίσει πρωταρχικό ρόλο στη διοργάνωση αγώνων δρόμου και βουνού που λαμβάνουν χώρα στο νησί, όπως:

* **Syros Run** 
* **Vari Run** 
* **Dellagrazia Run** 
* **Syros City Trail**
* **Finikas Run**
 
Στους παραπάνω αγώνες έχουν λάβει κατά καιρούς συμμετοχή καταξιωμένοι μαραθωνοδρόμοι, όπως ο Χριστόφορος Μερούσης, η Ράνια Ρεμπούλη, ο Γιώργος Μενής, η Μάγδα Γαζέα και η Μαρία Πολύζου.

## Παραπομπές


## Πηγές
* Η επίσημη ιστοσελίδα του συλλόγου

Κατηγορία:Αθλητικοί σύλλογοι Σύρου
Κατηγορία:Ελληνικοί σύλλογοι στίβου
Ρουθ Όρκιν

Η **Ρουθ Όρκιν** (Ruth Orkin) ήταν Αμερικανίδα φωτογράφος, φωτορεπόρτερ και σκηνοθέτης.

Γεννήθηκε στις 3 Σεπτεμβρίου του 1921 στη Βοστώνη, πρωτεύουσα της πολιτείας της Μασαχουσέτης, ενώ μεγάλωσε στο Χόλυγουντ, καθώς η μητέρα της εργαζόταν εκεί ως ηθοποιός. Το 1931 πήρε την πρώτη της φωτογραφική μηχανή και τότε άρχισε να ασχολείται και να πειραματίζεται με τη φωτογραφία. Στα 17 της χρόνια ξεκίνησε ένα ταξίδι με ποδήλατο από το Λος Άντζελες ως τη Νέα Υόρκη, για να παρακολουθήσει την Παγκόσμια Έκθεση του 1939. Κατά τη διάρκεια αυτού του ταξιδιού τράβηξε πολλές φωτογραφίες.

Το 1940 παρακολούθησε για λίγο μαθήματα φωτορεπορτάζ, ενώ στη συνέχεια εργάστηκε ως αγγελιοφόρος στα MGM Studios. Εντάχθηκε αργότερα στο  Γυναικείο Βοηθητικό Σώμα Στρατού με την ελπίδα να αποκτήσει γνώσεις σχετικά με την παραγωγή ταινιών, γεγονός που δεν πραγματοποιήθηκε. Στη προσπάθεια της για μα καριέρα ως ανεξάρτητη φωτορεπόρτερ μετακόμισε στη Νέα Υόρκη, όπου ανέλαβε την πρώτη της δουλειά από το The New York Times το 1945. Σύντομα η δουλειά της έγινε γνωστή και άρχισε να ταξιδεύει σε διεθνές επίπεδο συμβάλλοντας σε γνωστά περιοδικά με τις φωτογραφίες της.

Το 1952 η Ρουθ Όρκιν παντρεύτηκε τον Μόρις Ένγκελ (Morris Engel), ο οποίος ήταν φωτογράφος, σκηνοθέτης και μέλος της Photo League. Το ζευγάρι συνεργάστηκε σε δύο πετυχημένες ταινίες τις "Little Fugitive" (1953) και "Lovers and Lollipops" (1955). Η Όρκιν αργότερα δίδαξε φωτογραφία στη Σχολή Εικαστικών Τεχνών και στο Διεθνές Κέντρο Φωτογραφίας. Σημείο αναφοράς για την καριέρα της είναι η φωτογραφία **Μια Αμερικανίδα στην Ιταλία**,η οποία αποτέλεσε μέρος μιας σειράς φωτογραφιών με θέμα *Μη φοβάσαι να ταξιδέψεις μόνη*. Η φωτογραφία αυτή θα παραμείνει στην ιστορία ως ενα κίνητρο για τη νέα γενία και κυρίως για τις γυναίκες, ώστε να αναζητούν καινούριες εμπειρίες ελεύθερες και χωρίς φόβο. Έπειτα από πολλές ατομικές και ομαδικές εκθέσεις και βραβεύσεις, η Ρουθ Όρκιν πέθανε στις 16 Ιανουαρίου του 1985 από καρκίνο.

## Παραπομπές


## Πηγές
* Biography/ Ruth Orkin Photo Archive
* The New York Times
* Today

Κατηγορία:Αμερικανοί σκηνοθέτες
Κατηγορία:Αμερικανοί φωτογράφοι
Παραλία Περιστερές

Η **παραλία Περιστερές** ανήκει στην τοπική κοινότητα του Ροδακίνου του Αγίου Βασιλείου. Ο Περιστερές βρίσκεται 47 χλμ νοτιοδυτικά του Ρεθύμνου, ανάμεσα στο Φραγκοκάστελο και στο Ροδάκινο. Σχηματίζεται στα δυτικά του λόφου Κάστελου, όπως ονομάζεται και το ανατολικό τμήμα της, και εκτείνεται στα δυτικά ως την Αγία Μαρίνα. Οφείλει την ονομασία του στις σπηλιές που σχηματίζονται ανατολικά της παραλίας, στον Κάστελο, όπου φωλιάζουν άγρια περιστέρια.

## Ιστορικό Σημείωμα

Ο Περιστερές αποτέλεσε τον τελευταίο σταθμό στην επιχείρηση απαγωγής του υποστράτηγου Κράιπε. Συγκεκριμένα, στις 14 Μαίου του 1944 οι Βρετανικές Επιχειρήσεις Ειδικών Αποστολών (SOE) με αρχηγό τον Πάτρικ Λη Φέρμορ και τη βοήθεια αντρών της Κρητικής αντίστασης οδήγησαν τον Κράιπε, δύο Γερμανούς αιχμαλώτους πολέμου και έναν άρρωστο Σοβιετικό λιποτάκτη στην παραλία του Περιστερέ, απ'όπου επιβιβάστηκαν σε ένα Βρετανικό μηχανοκίνητο σκάφος στις 10:00μ.μ., ολοκληρώνοντας έτσι την αποστολή τους με την άφιξή τους στη Μάρσα Ματρούχ στην Αίγυπτο.Στον Περιστερέ προσέγγιζαν συμμαχικά υποβρύχια και αντιτορπιλικά κατά τη διάρκεια του Β΄Παγκοσμίου Πολέμου, μεταφέροντας εφόδια και πυρομαχικά για των αγώνα κατά των Γερμανών.

## Συμβολή στην τοπική κοινότητα
Η παραλία του Περιστερέ αποτελούσε τόσο παλαιότερα όσο και σήμερα έναν σύμμαχο για τους ντόπιους. Παλαιότερα οι ντόπιοι εκμεταλλεύονταν τις γούρνες που σχηματίζονται χαμηλά στον βράχο Καστέλο, οι οποίες τους θερινούς μήνες με την αύξηση της θερμοκρασίας  μετατρέπονται σε αλυκές, για την εξόρυξη αλατιού. Στις μέρες μας, η παραλία του Περιστερέ συνιστά έναν δημοφιλή καλοκαιρινό πόλο έλξης συμβάλλοντας έτσι στην τοπική οικονομία.

## Βιβλιογραφία

# ABDUCTING A GENERAL: The Kreipe Operation and SOE in Crete, Patrick Leigh Fermor

## Εξωτερικοί Σύνδεσμοι

* https://www.cretanbeaches.com/el/

__ΜΕΠΠ__

Κατηγορία:Χωριά της περιφερειακής ενότητας Ρεθύμνης
Μπαράναβιτσι

Το **Μπαράναβιτσι** (λευκορωσικά: Бара́навічы· ρωσικά: Бара́новичи· γίντις: באַראַנאָוויטש· πολωνικά: Baranowicze) είναι πόλη στην Περιοχή Μπρεστ της δυτικής Λευκορωσίας, με πληθυσμό (από το 2019) 179.000 κατοίκους. Η πόλη είναι αξιοσημείωτη για το ότι είναι ένας μεγάλος και σημαντικός σιδηροδρομικός κόμβος στην Περιοχή Μπρεστ και φιλοξενεί το κρατικό πανεπιστήμιο Μπαράναβιτσι.

## Συλλογή

Belarus-Baranavichy-Ballistic Missile Monument.jpg|
Баранавічы. Чыгуначны вакзал.jpg
Uschodny 2 housing estate, Baranovichi city, Baranavichy Raion, Brest Region, Republic of Belarus 03.JPG|
Baranavichy, Belarus (8215289929).jpg|
Baranavichy04.jpg|


## Παραπομπές


Κατηγορία:Πόλεις της Λευκορωσίας
Κανόνι Κέρκυρας

Το **Κανόνι** Κέρκυρας είναι περιοχή που βρίσκεται στο νησί της Κέρκυρας, σε απόσταση περίπου 4 χιλιομέτρων από το κέντρο της πόλης της Κέρκυρας.

## Τοποθεσία
Βρίσκεται σε πολύ μικρή απόσταση από το Αεροδρόμιο της Κέρκυρας και η θέα που προσφέρει προσελκύει πολλούς παρατηρητές και τουρίστες. Μπαίνοντας στο **Κανόνι** (από την περιοχή της Παλαιόπολης) υπάρχουν διάσπαρτα σπίτια και αγροκτήματα που βρίσκονται κοντά στη *λιμνοθάλασσα Χαλικιόπουλου*, η οποία αποτελεί μέχρι και σήμερα βιότοπο στην περιοχή, φιλοξενώντας σημαντικά είδη ορνιθοπανίδας. Πλησιάζοντας στην άκρη της χερσονήσου και ανεβαίνοντας προς τον λόφο περνάμε πολυτελή ξενοδοχεία, και φτάνουμε στην κεντρική πλατεία του Κανονιού, όπου υπάρχουν μπαρ και καφετέρειες. Από εκεί μπορεί κανείς να θαυμάσει τη θέα προς το αεροδρόμιο, καθώς και το Ποντικονήσι. 

Κατεβαίνοντας τον λόφο συναντάμε το μοναστήρι της Παναγίας των Βλαχερνών από οπου μπορεί κάποιος να πάρει το καραβάκι για το Ποντικονήσι. Συνεχίζοντας ο επισκέπτης συναντά την πεζογέφυρα που συνδέει το **Κανόνι** με την άλλη άκρη της λιμνοθάλασσας, το **Πέραμα**. Η πεζογέφυρα προσελκύει πλήθος παρατηρητών αεροπλάνων, καθώς το αεροδρόμιο βρίσκεται σε πολύ κοντινή απόσταση, και τα αεροπλάνα προσγειώνονται και απογειώνονται ακριβώς πάνω από την πεζογέφυρα.

## Ιστορία
Η περιοχή συγκεντρώνει ιστορικό ενδιαφέρον από την αρχαία εποχή. Στην περιοχή της Ανάληψης υπάρχουν ανασκαφές που έφεραν στο φως την αρχαία πόλη της Κέρκυρας, γνωστή και ως Παλαιόπολη, η οποία χρονολογείται από τον 8ο αιώνα π.Χ..
### Ονομασία
Η ονομασία της περιοχής ανατρέχει στην περίοδο της Γαλλοκρατίας στο νησί, όταν το 1798 οι *δημοκρατικοί Γάλλοι* τοποθέτησαν στην άκρη της χερσονήσου και πάνω στον λόφο ένα κανόνι, το οποίο διατηρείται μέχρι και σήμερα.

## Συγκοινωνία
Η περιοχή συνδέεται με την πόλη της Κέρκυρας με το Αστικό Κτελ Κέρκυρας, καθώς και με ταξί. Το οδικό δίκτυο της περιοχής ειναι σε καλή κατάσταση. Η περιοχή απέχει περίπου 10 λεπτά με αυτοκίνητο από το κέντρο της Κέρκυρας.

## Παραπομπές


Κατηγορία:Κέρκυρα
Holly Starks

H **Holly Starks** είναι γκουρού SEO με έδρα την Αμερική. Είναι επίσης γνωστή ως Black Hatter και Video Marketer.

## Καριέρα
Η Holly Starks είναι ηγέτης στον κλάδο του Video Marketing εδώ και χρόνια. Είναι επίσης πολύ γνωστή ως *Black Hatter* στο SEO.

Η Holly διοργανώνει τακτικές διαδικτυακές ζωντανές εκδηλώσεις και boot camp σε ετήσια βάση, μέσω των οποίων βοηθά άλλους επαγγελματίες του μάρκετινγκ να αξιοποιήσουν πλήρως τις δυνατότητές τους στο Video Marketing και στο SEO. Διαχειρίζεται τις προσφορές μάρκετινγκ τόσο online όσο και εκτός σύνδεσης. Μιλάει σε συνέδρια και συγκεντρώσεις ψηφιακού μάρκετινγκ σε όλο τον κόσμο.

Το 2017, η Holly βραβεύτηκε ως ένας από τους κορυφαίους παράγοντες επιρροής SEO το 2017.

Το 2021, το *Dallas Morning News* μήνυσε την Holly Starks και την εταιρεία της επειδή τύπωναν τα άρθρα της χωρίς άδεια. Η δικαστική υπόθεση απορρίφθηκε αργότερα με προκατάληψη και εκδόθηκε μια δήλωση λέγοντας ότι οι κατηγορούμενοι, η Holly Starks και η εταιρεία της, συμφώνησαν τώρα να αφαιρέσουν όλα τα αντίγραφα του περιεχομένου των Dallas Morning News από τους ιστότοπούς τους και να μην αναπαράγουν ή διανέμουν Dallas Morning News περιεχόμενο στο μέλλον χωρίς άδεια.

## Παραπομπές


## Εξωτερικοί σύνδεσμοι
* Κατάστημα Holly Starks
* Holly's News Network

Κατηγορία:Επιστήμονες υπολογιστών
Κατηγορία:Αμερικανίδες
Επεισόδια στα Ευρωπαϊκά σύνορα το 2021

thumb|right|350px|Διαδρομές μετανάστευσης
**Τα επεισόδια στα σύνορα μεταξύ Λευκορωσίας και Ευρωπαϊκής Ένωσης** σημειώθηκαν όταν από τον Ιούλιο του 2021 ολοένα αυξανόμενο πλήθος μεταναστών από τη Ασία και την Αφρική περνώντας μέσα από τη Λευκορωσία συνέρρεαν στα σύνορα της Ευρωπαϊκής Ένωσης, δηλαδή στα σύνορα της Λιθουανίας, της Λετονίας και της Πολωνίας με τελικό προορισμό, κυρίως τη Γερμανία. Οι τρεις χώρες έχουν κηρύξει κατάσταση έκτακτης ανάγκης στα σύνορά του με τη Λευκορωσία.

Η νοητή διαδρομή μέσω της εθνικής επικράτειας της Λευκορωσίας προς την Ευρωπαϊκή Ένωση περιγράφεται με τον όρο *«Λευκορωσικό Μονοπάτι»*.

Σύμφωνα με παρατηρητές, η κυβέρνηση Λουκασένκο προσπαθεί με αυτό το τρόπο να *εξαναγκάσει* την Ευρωπαϊκή Ένωση να άρει τις κυρώσεις που επιβλήθηκαν στη χώρα την περίοδο των διαδηλώσεων στη Λευκορωσία. Ο Γερμανός Υπουργός Εξωτερικών Χάικο Μάας πιστεύει ότι πρόκειται για μια μορφή υβριδικής απειλής και κρατικά οργανωμένη ή τουλάχιστον υποστηριζόμενη δραστηριότητα από την κυβέρνηση της Λευκορωσίας, ενώ αποκάλεσε τον Πρόεδρο Λουκασένκο «αρχηγό κρατικού κυκλώματος λαθρεμπόρων».
## Παραπομπές


Κατηγορία:Πολιτική της Γερμανίας
Κατηγορία:Πολιτική της Λετονίας
Κατηγορία:Πολιτική της Λιθουανίας
Κατηγορία:Πολιτική της Πολωνίας
Κατηγορία:Πολιτική της Ρωσίας
Κατηγορία:Πολιτική της Λευκορωσίας
Κατηγορία:Γεγονότα το 2021
Κατηγορία:Μετανάστευση στην Πολωνία
Κατηγορία:Ευρωπαϊκή μεταναστευτική κρίση
Παραβολή Τελώνου και Φαρισαίου

μικρογραφία|Η παραβολή του Φαρισαίου και του Τελώνου , Ντάνιελ Κοττιέρ, 1865. Μουσείο Υαλογραφίας
Η **Παραβολή Τελώνου και Φαρισαίου** αναφέρεται ως παραβολή του Ιησού που εμφανίζεται στο Κατά Λουκάν Ευαγγέλιον 18:9-14. Παρουσιάζεται ένας φιλάνθρωπος Φαρισαίος, εμμονικός με την ίδια του την αρετή, την οποίαν δεν παραλείπει να προβάλλει, όπως και την ενάρετη ζωή του, που αντιπαραβάλλεται με έναν φοροεισπράκτορα που ζητά ταπεινά από τον Θεό έλεος.

Η παραβολή διδάσκει ότι, κατά τη χριστιανική θεώρηση, ο Θεός δίνει έλεος και άφεση αμαρτιών, ανεξαρτήτως από την προηγούμενη ζωή του πιστού και ότι αντίθετα, η αλαζονία, αποτελεί εμπόδιο προς τον Παράδεισο. 

Η ανάγνωση της παραβολής στην Ορθόδοξη Εκκλησία σηματοδοτεί την έναρξη του Τριωδίου.

## Παραβολή
Εἶπε δὲ καὶ πρός τινας τοὺς πεποιθότας ἐφ᾿ ἑαυτοῖς ὅτι εἰσὶ δίκαιοι, καὶ ἐξουθενοῦντας τοὺς λοιπούς, τὴν παραβολὴν ταύτην·

ἄνθρωποι δύο ἀνέβησαν εἰς τὸ ἱερὸν προσεύξασθαι, ὁ εἷς Φαρισαῖος καὶ ὁ ἕτερος τελώνης.

ὁ Φαρισαῖος σταθεὶς πρὸς ἑαυτὸν ταῦτα προσηύχετο· ὁ Θεός, εὐχαριστῶ σοι ὅτι οὐκ εἰμὶ ὥσπερ οἱ λοιποὶ τῶν ἀνθρώπων, ἅρπαγες, ἄδικοι, μοιχοί, ἢ καὶ ὡς οὗτος ὁ τελώνης·

νηστεύω δὶς τοῦ Σαββάτου, ἀποδεκατῶ πάντα ὅσα κτῶμαι.

καὶ ὁ τελώνης μακρόθεν ἑστὼς οὐκ ἤθελεν οὐδὲ τοὺς ὀφθαλμοὺς εἰς τὸν οὐρανὸν ἐπᾶραι, ἀλλ᾿ ἔτυπτεν εἰς τὸ στῆθος αὐτοῦ λέγων· ὁ Θεός, ἱλάσθητί μοι τῷ ἁμαρτωλῷ.

λέγω ὑμῖν, κατέβη οὗτος δεδικαιωμένος εἰς τὸν οἶκον αὐτοῦ ἢ γὰρ ἐκεῖνος· ὅτι πᾶς ὁ ὑψῶν ἑαυτὸν ταπεινωθήσεται, ὁ δὲ ταπεινῶν ἑαυτὸν ὑψωθήσεται.

## Παραπομπές


Καλου Σαμαρ
Slow dancing in a burning room

Το **"Slow Dancing In A Burning Room"** είναι ένα τραγούδι του Αμερικανού τραγουδοποιού, τραγουδιστή και κιθαρίστα John Mayer, τo οποίο συμπεριλήφθηκε στον δίσκο *[[:en:Continuum_(John_Mayer_album)|Continuum]].* Στηρίζεται έντονα στον "γλυκό/ ρομαντικό" ήχο της ηλεκτρικής κιθάρας και ακολουθεί τα ερεθίσματα του John Mayer από το είδος του *[[blues]].* Αυτή την στιγμή, αποτελεί ένα από τα χαρακτηριστικά και πιο γνωστά τραγούδια του καλλιτέχνη, παρά το γεγονός πως δεν δημοσιεύτηκε ποτέ ως single.

## Χαρακτηριστικός ήχος
Η χροιά της κιθάρας (guitar tone) στο τραγούδι, λόγω της καθαριότητας και της ακρίβειας του ήχου, σε συνδυασμό με την αισθητή αντήχηση (reverb) στις μελωδίες, κατάφερε να γίνει ένα ιδεώδες κάθε κιθαρίστα. Επίσης, έγινε ο χαρακτηριστικός ήχος του John Mayer. Πολλοί κιθαρίστες στην προσπάθεια να αντιγράψουν αυτή την χροιά βρέθηκαν αρκετά κοντά, ωστόσο ακόμα λίγοι είχαν την ικανότητα να φτάσουν τον ήχο ακριβώς! 

## Στίχοι
It's not a silly little moment

It's not the storm before the calm

This is the deep and dying breath of

This love that we've been working on

Can't seem to hold you like I want to

So I can feel you in my arms

Nobody's gonna come and save you

We pulled too many false alarms

We're going down

And you can see it too

We're going down

And you know that we're doomed

My dear

We're sλow dancing in a burning room

I was the one you always dreamed of

You were the one I tried to draw

How dare you say it's nothing to me?

Baby, you're the only light I ever saw

I'll make the most of all the sadness

You'll be a bitch because you can

You try to hit me just to hurt me

So you leave me feeling dirty

'Cause you can't understand

We're going down

And you can see it too

We're going down

And you know that we're doomed

My dear

We're slow dancing in a burning room

Go cry about it, why don't you?

Go cry about it, why don't you?

Go cry about it, why don't you?

My dear, we're slow dancing in a burning room

Burning room

Burning room

Don't you think we oughta know by now?

Don't you think we should have learned somehow?

Dont you think we oughta know by now?

Dont you think we should have learned somehow?

Don't you think we oughta know by now?

Don't you think we should have learned somehow?

## Πηγές

* https://genius.com/John-mayer-slow-dancing-in-a-burning-room-lyrics
* https://www.discogs.com/release/803634-John-Mayer-Continuum

Κατηγορία:Τραγούδια
Ευαγγελία Λιακούλη

Η **Ευαγγελία (Λίτσα) Λιακούλη** (Πλατύκαμπος Λάρισας, 1969) είναι Ελληνίδα δικηγόρος και πολιτικός. Από το 2019 είναι εκλεγμένη βουλεύτρια Λάρισας με το Κίνημα Αλλαγής.

## Βιογραφικά στοιχεία
### Προσωπική ζωή και σπουδές
Η Ευαγγελία Λιακούλη γεννήθηκε στον Πλατύκαμπο Λάρισας. Σπούδασε νομική στο Αριστοτέλειο Πανεπιστήμιο Θεσσαλονίκης με μεταπτυχιακό στο Ποινικό Δίκαιο και Εξαρτήσεις. Είναι δικηγόρος παρ' Αρείω Πάγω, ενώ εργάστηκε για χρόνια και ως δημοσιογράφος.

Είναι παντρεμένη με τον Χρήστο Τσιάτα, με τον οποίον έχει αποκτήσει δύο παιδιά.

Ομιλεί, εκτός από ελληνικά, και αγγλικά.

### Πολιτική σταδιοδρομία
Η Ευαγγελία Λιακούλη ασχολήθηκε αρχικά με την τοπική αυτοδιοίκηση. Στις αυτοδιοικητικές εκλογές του 1994 εκλέχθηκε νομαρχιακή σύμβουλος Λάρισας. Επανεξελέγη το 1998, το 2002 και το 2006. Στις περιφερειακές εκλογές του 2010 εξελέγη περιφερειακή σύμβουλος Θεσσαλίας, καθώς επίσης και στις περιφερειακές του 2014.

Στις βουλευτικές εκλογές του 2019 εξελέγη βουλευτής Λάρισας με το Κίνημα Αλλαγής. Ως βουλευτής, συμμετέχει στην Διαρκή Επιτροπή Δημόσιας Διοίκησης, Δημόσιας Τάξης και Δικαιοσύνης, καθώς και στην Ειδική μόνιμη Επιτροπή Περιφερειών

## Παραπομπές


## Πηγές
* Βουλή των Ελλήνων, Βιογραφικά στοιχεία: Λιακούλη Θεοφάνη Ευαγγελία
* Vouliwatch: Λιακούλη Ευαγγελία

## Εξωτερικοί σύνδεσμοι
* Προσωπικός ιστότοπος

Κατηγορία:Βουλευτές Λάρισας
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κυκλική ανεργία

Η **κυκλική ανεργία** προέρχεται από την μείωση της οικονομικής δραστηριότητας κατά τις φάσεις της καθόδου και της ύφεσης του οικονομικού κύκλου και εμφανίζεται μέσω της μεταβολής στη διαθεσιμότητα των θέσεων εργασίας. Ονομάζεται και κεϋνσιανή ανεργία ή ανεργία ανεπαρκούς ζήτησης καθώς πρόκειται για την αδυναμία απορρόφησης της συνολικής προσφοράς εργατικού δυναμικού από την εκάστοτε οικονομία, λόγω της μείωσης της συνολικής ζήτησης.

Το συγκεκριμένο είδος ανεργίας συνιστά άμεσο αποτέλεσμα της μείωσης της αγοραστικής δύναμης των καταναλωτών σε περιόδους οικονομικής ύφεσης. Η μείωση της ζήτησης των καταναλωτών για προϊόντα και υπηρεσίες συνεπάγεται και τη μείωση της παραγωγής. Τα νέα αυτά μειωμένα επίπεδα παραγωγής απαιτούν λιγότερο εργατικό δυναμικό, γεγονός που οδηγεί σε μείωση των θέσεων εργασίας της οικονομίας.

Η κυκλική ανεργία είναι μια από τις κυριότερες μορφές ανεργίας όπως αναγνωρίζεται από τους οικονομολόγους, παράλληλα με την εποχική ανεργία, την διαρθρωτική ανεργία και την ανεργία τριβής. 

## Παραπομπές

Κατηγορία:Οικονομία
Κατηγορία:Εργασία
Ρόσουου

Το **ρόσουου** (πολωνικά: *rosół*) είναι παραδοσιακή πολωνική μη συμπυκνωμένη σούπα με ζωμό κρέατος ή/και λαχανικών.

Φτιάχνεται από πουλερικά (συχνότερα κοτόπουλο ή, λιγότερο συχνά, καπόνι), βοδινό, αρνίσιο κρέας (π.χ. στην Σιλεσία του Τσιέσιν) ή περιστέρια στην Άνω Σιλεσία. Σερβίρεται με λεπτά ζυμαρικά, μακαρόνια κορδέλες ή χυλοπίτες, με πατάτες ή με μάτσο. Στο Σιλεσία του Τσιέσιν, το ρόσουου σερβίρεται επίσης με ζυμαρικά από συκώτι. Στο πρώτο βιβλίο μαγειρικής που εκδόθηκε το 1682 στην Πολωνία, *[[Compendium ferculorum, albo zebranie potraw]]*, υπήρχε μια συνταγή για πολωνικό ζωμό.

Το ρόσουου είναι ένα πιάτο που χρειάζεται σχετικά πολύ χρόνο για να ετοιμαστεί. Η προετοιμασία περιλαμβάνει το μαγείρεμα του κρέατος με ένα σετ λαχανικών μιρεπουά. Για να ετοιμάσετε έναν νόστιμο και απαραίτητο ρόσουου, ξεκινήστε να μαγειρεύετε τα υλικά με κρύο νερό και να σιγά σιγά να βράζει. Αυτός ο τρόπος μαγειρέματος σημαίνει ότι τα περισσότερα από τα συστατικά που περιέχονται στο κρέας και τα λαχανικά μεταφέρονται στο ρόσουου, ο οποίος μετά το καρύκευμα γίνεται ζωμός. Το ρόσουου είναι επίσης ένα ημικατεργασμένο προϊόν - η βάση για την παρασκευή πολλών άλλων σουπών, μεταξύ των οποίων: κριθαρόσουπα για ζωμό, σούπα λαχανικών για ζωμό, παντζαρόσουπα για ζωμό.

Η σούπα δημιουργήθηκε αρχικά ως αποτέλεσμα του μακροχρόνιου μαγειρέματος του κρέατος σε νερό, το οποίο στα παλιά χρόνια συντηρούνταν με αλάτισμα και ξήρανση. Το αφέψημα αυτό ονομαζόταν *rozsół*, από το οποίο προέρχεται η σημερινή ονομασία. Το ρόσουου είναι ένα από τα εθνικά πολωνικά πιάτα.

Στην Πολωνία, κατά τη διάρκεια της Λαϊκής Δημοκρατίας της Πολωνίας, το ρόσουου έγινε δημοφιλής, είναι ένα από τα πιάτα που υποδεικνύονται ως παραδοσιακά και τυπικά για ένα κυριακάτικο δείπνο ή γιορτή μαζί με κότλετ σχαμπόβι..

## Παραπομπές


## Βιβλιογραφία

* 
* 

Κατηγορία:Πολωνικές σούπες
Χριστιανισμός στη Μαυριτανία

Ο **Χριστιανισμός στη [[Μαυριτανία]]** αποτελεί μικρή μειονότητα και τη δεύτερη μεγαλύτερη θρησκεία μετά το Ισλάμ. Όλοι από τους περίπου 4.500 Καθολικούς στη χώρα ανήκουν στη μοναδική επισκοπή της, την Επισκοπή του Νουακσότ. Στη Μαυριτανία υπάρχουν αρκετές αφρικανικές εκκλησίες για ομογενείς, αν και δεν υπάρχουν περισσότεροι από 200 προτεστάντες στη χώρα, συμπεριλαμβανομένων των ξένων.

Παρά τον αυστηρό νόμο κατά της κήρυξης του Ευαγγελίου, η χριστιανική κοινότητα της Μαυριτανίας αυξάνεται και υπολογίζεται ότι υπάρχουν 400–1.000 Χριστιανοί Μαυριτανοί. Για μια περίοδο οκτώ μηνών το Miracle Channel, ένα νορβηγοσουηδικό χριστιανικό κανάλι, μετέδιδε μυστικές χριστιανικές συγκεντρώσεις στην έρημο της Μαυριτανίας με περισσότερα από 160 άτομα.

## Δίωξη
Η διανομή της χριστιανικής βιβλιογραφίας και η κήρυξη του Ευαγγελίου σε μη μουσουλμάνους απαγορεύονται από το νόμο. Οι Βίβλοι σπανίως τυπώνονται ή διανέμονται. Η κρατική καταπίεση περιελάμβανε τη σύλληψη χριστιανών της Μαυριτανίας λόγω των θρησκευτικών τους πεποιθήσεων και το κλείσιμο των εκκλησιών.  Η μεταστροφή από το Ισλάμ σε διαφορετική θρησκεία τιμωρείται με θάνατο και άλλες θρησκείες δεν αναγνωρίζονται από το κράτος.

## Παραπομπές


Κατηγορία:Πολιτισμός της Μαυριτανίας
Side to Side

Το **Side To Side** είναι ένα από τα πιο γνωστά τραγούδια της διεθνούς φήμης τραγουδίστριας, Ariana Grande, σε συνεργασία με την εξίσου επιτυχημένη rapper, Nicky Minaj. Ανήκει στην κατηγορία της raggae-pop μουσικής. Είναι το πέμπτο τραγούδι και το τρίτο single του τρίτου άλμπουμ της Grande που φέρει τον τίτλο Dangerous Woman. Κυκλοφόρησε στις 20 Μάϊου του 2016 από την δισκογραφική εταιρεία Republic Records, συνοδευόμενο από ένα βίντεο κλιπ διάρκειας 3 λεπτών και 57 δευτερολέπτων με πρωταγωνίστριες τις δύο ερμηνεύτριες στον χώρο ενός γυμναστηρίου .

## Συντελεστές
Οι στιχουργοί του Side To Side είναι η ίδια η Ariana Grande, αλλά και οι Max Martin, ILYA, Savan Kotecha, Alexander Kronlund,καθώς και η Nicki Minaj. Το βίντεο κλιπ σκηνοθέτησε η Hannah Lux Davis, η οποία έχει σκηνοθετήσει πολλά άλλα γνωστά βίντεο κλιπ για τραγούδια της Grande, όπως για το Focus, το Into You και το 7 Rings .

## Βίντεο κλιπ
Το βίντεο κλιπ του τραγουδιού, το οποίο σκηνοθέτησε η Hannah Lux Davis, κυκλοφόρησε στις 28 Αυγούστου 2016. Το μουσικό αυτό βίντεο ξεκινάει με την Grande να γυμνάζεται πάνω σε ένα ποδήλατο γυμναστικής μαζί με άλλες χορεύτριες. Στη συνέχεια, την βλέπουμε να περιπλανιέται και στους υπόλοιπους χώρους του γυμναστηρίου, μέχρι που καταλήγει στη σάουνα, όπου την περιμένει η Minaj και ένα πλήθος καλογυμνασμένων ανδρών .

## Επιτυχία
Το Side To Side βρίσκεται στην 7η θέση του Hot 100 του Billboard, ανάμεσα σε 71 μουσικά κομμάτια της Grande και έχει ξεπεράσει μεγάλες επιτυχίες της ερμηνεύτριας, όπως το No Tears Left To Cry (8η θέση) και το God Is A Woman (15η θέση) .

## Παραπομπές - Πηγές


Κατηγορία:Τραγούδια της Αριάνα Γκράντε
Αλέι

Το **Αλέι** (αραβικά: عاليه) είναι μεγάλη πόλη του Λιβάνου. Είναι η πρωτεύουσα της περιφέρειας Αλέι και η τέταρτη μεγαλύτερη πόλη του Λιβάνου.

Η πόλη βρίσκεται στο όρος Λίβανος, 15 χλμ. ανηφορικά από τη Βηρυτό στον αυτοκινητόδρομο προς τη Δαμασκό. Το Αλέι έχει το παρατσούκλι «Η Νύφη των Καλοκαιρινών θερέτρων» (αραβικά: عروس المصايف) λόγω του πιο δροσερού κλίματος κατά την καλοκαιρινή τουριστική περίοδο. Άλλα παρατσούκλια περιλαμβάνουν «Πρωτεύουσα του Βουνού» (αραβικά: عاصمة الجبل) και «Λιβανέζικη Πόλη της Ομίχλης» (αραβικά: مدينة الضباب), λόγω του ορεινού ομιχλώδους καιρού που έχει η πόλη.

Ο πληθυσμός υπολογίζεται σε περίπου 30.000 κατοίκους για το 2017.

## Παραπομπές


Κατηγορία:Πόλεις του Λιβάνου
Μνημείο του Ρόμαν Ντμόφσκι (Βαρσοβία)

Το **Μνημείο του Ρόμαν Ντμόφσκι στη Βαρσοβία** (πολωνικά: *Pomnik Romana Dmowskiego w Warszawie*) είναι χάλκινο άγαλμα, ύψους 5 μέτρων, που τιμά τον Πολωνό πολιτικό Ρόμαν Ντμόφσκι, το οποίο βρίσκεται στην Πλατεία Να Ροζντρόζου στη διασταύρωση των Λεωφόρων Σουχ και Ουγιάζντουφ. Παρουσιάστηκε στις 10 Νοεμβρίου 2006. Το άγαλμα φέρει ένα αντίγραφο της Συνθήκης των Βερσαλλιών και ένα απόσπασμα από το βιβλίο του Ντμόφσκι: «Είμαι Πολωνός, άρα έχω πολωνικά καθήκοντα...» (*"Jestem Polakiem więc mam obowiązki polskie..."*). Το μνημείο ήταν αμφιλεγόμενο.

Η κατασκευή του ήταν το αποτέλεσμα μιας πρωτοβουλίας που υποστήριξαν οι πολιτικοί Μάτσεϊ Γκιέρτιχ, Μπογκούσουαφ Κοβάλσκι και Γέντζεϊ Ντμόφσκι. Το μνημείο, που χρηματοδοτήθηκε από το δημοτικό συμβούλιο της Βαρσοβίας, κόστισε στην πολωνική κυβέρνηση περίπου 500.000 ζλότι. Στην τελετή των αποκαλυπτηρίων παρευρέθηκαν περίπου 200 άτομα, μεταξύ των οποίων οι πολιτικοί Μάτσεϊ Γκιέρτιχ, Άρτουρ Ζαβίσα και Βόιτσεχ Βιεζέισκι, και ο πατέρας Χένρικ Γιανκόφσκι, ο οποίος καθαγίασε το μνημείο.

Η τοποθεσία του μνημείου, κοντά στα γραφεία του Πολωνικού Υπουργείου Εξωτερικών στη Λεωφόρο Σουχ, σχετίζεται με την τρίμηνη θητεία του Ντμόφσκι το 1923 ως Υπουργός Εξωτερικών της Πολωνίας.

Ο Ντμόφσκι ήταν ο κύριος ιδεολόγος του πολωνικού δεξιού εθνικισμού και αποκαλείται «ο πατέρας του πολωνικού εθνικισμού». Θεωρείται ως κύρια προσωπικότητα στην αποκατάσταση της ανεξαρτησίας της Πολωνίας μετά τον Α' Παγκόσμιο Πόλεμο και υπέγραψε τη Συνθήκη των Βερσαλλιών.

Το μνημείο έχει ονομαστεί «ένα από τα πιο αμφιλεγόμενα μνημεία στη Βαρσοβία» και έχει οδηγήσει σε διαμαρτυρίες από οργανώσεις που θεωρούν τον Ντμόφσκι ως φασίστα αντίπαλο της ανοχής. Αντίθετα, υπήρξε σύμβολο συγκέντρωσης για τους Πολωνούς δεξιούς εθνικιστές (*narodowcy*). Λόγω των αντιπαραθέσεων και των διαμαρτυριών, τα σχέδια για την ανύψωση αγαλμάτων ή μνημείων για τον Ντμόφσκι σε άλλα μέρη έχουν γενικά αναβληθεί. Οι εξέχοντες κριτικοί του μνημείου περιλαμβάνουν τον Μάρεκ Έντελμαν, ηγέτη της Εξέγερσης του Γκέτο της Βαρσοβίας το 1943, την κριτικό λογοτεχνίας και θεωρητικό Καθ. Μάρια Γιάνιον και την ιστορικό και κοινωνιολόγο Αλίνα Τσάουα. Στους αξιοσημείωτους υπερασπιστές του περιλαμβάνονται ο ιστορικός Γιαν Ζάριν και ο ιστορικός και πολιτικός Τόμας Νάουεντς, οι οποίοι έχουν τονίσει τον σημαντικό ρόλο του Ντμόφσκι στην αποκατάσταση της ανεξαρτησίας της Πολωνίας.

## Παραπομπές



Κατηγορία:Μνημεία στη Βαρσοβία
Κατηγορία:Υπαίθρια γλυπτά στην Πολωνία
Κατηγορία:Πολωνικός εθνικισμός
Κατηγορία:Διαμάχες στην Πολωνία
Ναμπατίγια

Η **Ναμπατίγια** (αραβικά: النبطية‎, συριακά αραμαϊκά: ܐܠܢܒܛܝܥ) ή **Ναμπατίγιε** είναι η πόλη του Κυβερνείου Ναμπατίγια, στο νότιο Λίβανο. Ο πληθυσμός δεν είναι επακριβώς γνωστός καθώς δεν έχει γίνει απογραφή στον Λίβανο από τη δεκαετία του 1930. Οι εκτιμήσεις κυμαίνονται από 15.000 έως 120.000. Μια εκτίμηση πληθυσμού του 2006 από την κλειστή πλέον γερμανική ιστοσελίδα πληθυσμού που ονομάζεται World Gazetteer ανέφερε τον πληθυσμό σε 100.541 κατοίκους, που θα την καθιστούσε ως την πέμπτη μεγαλύτερη πόλη του Λιβάνου, μετά την Τύρο, τη Σιδώνα, την Τρίπολη και τη Βηρυτό σύμφωνα με τις εκτιμήσεις πληθυσμού του 2006 των λιβανικών πόλεων, αλλά μετά από ενημέρωση είτε το 2007 είτε το 2008 και υπολογισμούς για τα επόμενα χρόνια, η εκτίμηση του πληθυσμού του 2013 αποδείχθηκε πολύ χαμηλότερη, στους 36.593 κατοίκους, καθιστώντας την πόλη ως την 11η μεγαλύτερη στον Λίβανο πίσω από την Τύρο, το Μπιντ Τζουμπέιλ, τη Ζάχλε, τη Σιδώνα, την Ηλιούπολη, τη Τζουνίγια, την Τρίπολη και τη Βηρυτό σύμφωνα με αυτές τις εκτιμήσεις του 2013. Είναι η κύρια πόλη στην περιοχή Τζάμπαλ Άμελ και το κύριο κέντρο τόσο για το κυβερνείο, όσο και για τον καζά, ή το καντόνι, που ονομάζονται επίσης Ναμπατίγια. η Ναμπατίγια είναι σημαντική πόλη τόσο οικονομικά όσο και πολιτιστικά.

## Παραπομπές


Κατηγορία:Πόλεις του Λιβάνου
IPadOS 15

Το **iPadOS 15** είναι η έκδοση iPadOS που ανακοινώθηκε στο Apple World Developers Conference (WWDC) τον Ιούνιο του 2021 και είναι ο διάδοχος του iPadOS 14.  Κυκλοφόρησε επίσημα στις 21 Σεπτεμβρίου 2021.  Η τελευταία έκδοση του iPadOS ανακοινώθηκε στο World Developers Conference (WWDC) της εταιρείας στις 7 Ιουνίου 2021, μαζί με το iOS 15, το macOS Monterrey και το Watch.  Κυκλοφόρησε επίσημα στις 20 Σεπτεμβρίου 2021 μαζί με το watchOS 8 και το tvOS 15.

Κατηγορία:IPadOS

__ΕΥΡΕΤΗΡΙΟ__
Μέγα Γαρδίκι Ιωαννίνων

To **Μέγα Γαρδίκι** ή **Μεγάλο Γαρδίκι** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - iστορικά στοιχεία
Το Μέγα Γαρδίκι βρίσκεται βορειοανατολικά της λίμνης Παμβώτιδας σε απόσταση 12 χιλιόμετρα ΒΔ. από την πόλη των Ιωαννίνων και 4 χλμ. Δ.-ΒΔ. από την Ελεούσα (έδρα του δήμου). Είναι κτισμένη σε υψόμετρο 570 μέτρα ενώ νότιά του είναι η Βιομηχανική Περιοχή (ΒΙ.ΠΕ.) Ιωαννίνων και περνάει η ΕΟ Ιωαννίνων - Ηγουμενίτσας, δυτικά το Ροδοτόπι και βόρεια η Άνω Λαψίστα. 

Νοτιοανατολικά και στο λόφο "Καστρί", σώζονται κατάλοιπα οχυρωμένης αρχαίας πόλης, η οποία πιθανολογείται ότι είναι η αρχαία Πασσαρώνα που αποτελούσε το θρησκευτικό κέντρο του κράτους των Μολοσσών. Η περιοχή έχει οριοθετηθεί, λόγω της σπουδαιότητας που έχει, είναι αρχαιολογικός χώρος ενώ η εκκλησία της Αγίας Τριάδας (τοποθεσία "Εικονίσματα") ως ιστορικό διατηρητέο μνημείο.

## Διοικητικά στοιχεία
Ως οικισμός αναφέρεται επίσημα μετά την απελευθέρωση της Ηπείρου ως *Γαρδίκιον* το 1919 στο ΦΕΚ 184Α - 19/08/1919 να προσαρτάται στην τότε κοινότητα Ζωνδήλας. Το 1920 με το ΦΕΚ 298Α - 31/12/1920 ορίστηκε έδρα της ομώνυμης νεοϊδρυθείσας κοινότητας και το 1940 το όνομά του διορθώθηκε σε Μέγα Γαρδίκιον. Σύμφωνα με το σχέδιο Καλλικράτης αποτελεί την τοπική κοινότητα Μεγάλου Γαρδικίου της δημοτικής ενότητας Πασαρώνος που υπάγεται στο δήμο Ζίτσας και σύμφωνα με την απογραφή 2011 απογράφονται 125 κάτοικοι.

## Εξωτερικοί σύνδεσμοι

* Ο οχυρωμένος οικισμός στον λόφο "Καστρί" στο Μεγάλο Γαρδίκι

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων